5.

JJ pielikumu aizstāj ar šādu: “JJ PIELIKUMS JJ.1. ATVĒRTO PUNKTU SARAKSTS Turpmāk redzamajā tabulā ir sniegts šīs SITS atvērto punktu kopsavilkums, kā arī to klasifikācija, norādot, vai konkrētais punkts ir saistīts (aile “JĀ”) vai nav saistīts (aile “NĒ”) ar infrastruktūras un ritekļu tehnisko savietojamību. SITS atsauce Nosaukums JĀ NĒ 4.2.3.3.2 Sakarsušo bukšu atklāšana X 4.2.6.2 Aerodinamiskie efekti X 4.2.6.3 Sānvēji X 4.3.3 Satiksmes nodrošināšanas un vadības apakšsistēma X 6.1.2.2 Metināto šuvju novērtēšana notiek atbilstoši valstu noteikumiem X 6.2.2.1 Metināto šuvju novērtēšana notiek atbilstoši valstu noteikumiem X 6.2.2.3 Tehniskās apkopes novērtēšana X 6.2.3.4.2 Aerodinamiskie efekti X 6.2.3.4.3 Sānvēji X E pielikums Riteņu velšanās virsmas paliek atvērts punkts līdz EN standarta publicēšanai X L pielikums Specifikācija lietiem tērauda riteņiem ir atvērts punkts. Pieprasīts jauns EN standarts X P pielikums P.1.1 Sadalītājs X P.1.2 Releja vārsts mainīgai slodzei un automātiskai “tukšs/piekrauts” pārslēgšanai X P.1.3 Riteņu pretslīdēšanas ierīce X P.1.7 Gala krāns X P.1.10 Bremžu kluči – konstrukcijas novērtējums X P.1.11 Paātrinātāja vārsts X P.1.12 Automātiskā mainīgās slodzes uztveršana un “tukšs/piekrauts” pārslēgšanas ierīce X P.2.10 Bremžu kluči – produkta novērtējums X JJ.2. ATVĒRTO PUNKTU SLĒGŠANA UN PAPILDU SPECIFIKĀCIJAS 7.6.4. PUNKTĀ NORĀDĪTO VAGONU GADĪJUMĀ 1. Atvērto punktu slēgšana Šīs SITS 7.6. sadaļā norādītajiem vagoniem JJ.1. pielikuma ailē “JĀ” minētie atvērtie punkti ar šo sadaļu tiek slēgti. 1.1. Sakarsušo bukšu atklāšana Šīs SITS 4.2.3.3.2. punktā norādītais atvērtais punkts ir slēgts, ja vagons atbilst attiecīgā ERA tehniskā dokumenta specifikācijām. 1.2. Sānvēji Šīs SITS 4.2.6.3. un 6.2.3.4.3. punktā norādītais atvērtais punkts ir slēgts bez jebkādiem obligātiem noteikumiem attiecībā uz vagona konstrukciju. Var tikt piemēroti noteikti operatīva rakstura pasākumi. 1.3. Metināto šuvju novērtēšana Šīs SITS 6.1.2.2. un 6.2.21. punktā norādītais atvērtais punkts ir slēgts, piemērojot 2007. gada oktobra standartu EN 15085-5. 1.4. Tehniskās apkopes novērtēšana Šīs SITS D pielikumā norādītais atvērtais punkts tiek slēgts šādi - visa tehniskās apkopes dokumentācija, a) kuru RIV atcelšanas brīdī piemērojis jebkurš bijušais reģistrējošais dzelzceļa uzņēmums RIV dalībnieks vai b) kura apstiprināta atbilstīgi valsts vai starptautiskiem noteikumiem, un kura atbilst arī šīs SITS prasībām, ir spēkā. Ekspluatācijas raksturlielumi tiek uzskatīti par apmierinošiem. 1.5. Riteņu velšanās virsmas Šīs SITS E pielikumā norādītais atvērtais punkts tiek slēgts šādi: riteņu velšanās virsmas defekti tiek noteikti tehniskās apkopes ietvaros. 1.6. Lietie riteņi Šīs SITS L pielikumā norādītais atvērtais punkts tiek slēgts šādi: lietie tērauda riteņi nav atļauti līdz Eiropas standarta publikācijai. 1.7. Kompozīta bremžu kluču konstrukcija un novērtēšana Šīs SITS P.1.10. un P.2.10. pielikumā norādītais atvērtais punkts tiek slēgts ar atbilstīgo tehnisko dokumentu, ko publicē ERA tīmekļa vietnē. 2. Papildu specifikācijas 7.6.4. sadaļā norādītajiem vagoniem ir nepieciešamas arī šādas papildu specifikācijas. 2.1. Buferi un vilces iekārtas — Papildus šīs SITS 4.2.2.1.2.1. punkta specifikācijām ir nepieciešams, lai vagonu buferi būtu aprīkoti ar virzuļa vadotni, kas neļautu virzulim brīvi griezties ap savu garenisko asi. Pieļaujamā pielaide jauniem buferiem ir ± 2o. — Papildus šīs SITS 4.2.2.1.2.2. punkta specifikācijām ir arī nepieciešams, lai: a) pastāvīgi sakabinātu vagonu (vai motorvagonu) grupu starpsavienojumu vilces iekārtu stiprības robeža velkot būtu lielāka nekā to galos esošajām vilces iekārtām; b) tiktu piemērots arī ERA tehniskais dokuments par “papildu specifikācijām, kas piemērojamas vilces iekārtām” saistībā ar šādiem jautājumiem (standarta prEN 15551 publikācija ir sagaidāma 2009. gada aprīlī): — dinamiskās enerģijas ietilpība, — stiprinājumi, — gājiens un antirotācijas ierīce, — mehāniskā pretestība, — elastīguma raksturlielumi, — marķējumi, — bufera bloķēšanas aprēķins un bufera plātnes materiāls, — vilces stieņa atveres izmēri; c) konstrukciju mehāniskās pretestības nodrošināšanai vilces iekārtu (izņemot elastīgo ierīci), vilces āķu un skrūvju savienojumu konstrukcijai būtu nodrošināts trīsdesmit gadus ilgs kalpošanas laiks. Pēc pasūtītāja pieprasījuma var tikt saskaņots divdesmit gadus ilgs kalpošanas laiks; d) turpmāk esošajā tabulā ir norādīts spēku diapazons un ciklu skaits, kas piemērojami dinamiskajos tipa testos. Dinamisko tipa testu nosacījumi Ekspluatācijas prasības Piemērojamā spēka diapazons Kalpošanas laiks (gadi) Ekspluatācijas spēju saglabāšanas varbūtība ( %) Drošuma koeficients (fN) Apzīmējums 1. solis 2. solis 1 MN ΔF1 = 200 kN ΔF2 = 675 kN 1,2 MN ΔF1 = 240 kN ΔF2 = 810 kN 1,5 MN ΔF1 = 300 kN ΔF2 = 1015 kN N1 ciklos N2 ciklos 20 97,5 1,7 Visi 106 1,45 x 103 30 97,5 1,7 Visi 1,5 x 106 2,15 x 103 Dinamiskie tipa testi ir jāveic ar trim vilces iekārtām bez elastīgās ierīces. Visiem trim paraugiem ir jāiztur testi, neuzrādot nekādu bojājumu. Tajos nedrīkst parādīties nekādas plaisas, un stiepējspēks nedrīkst būt mazāks par 1 000 kN. 2.2. Vagona galvenās konstrukcijas izturība Papildus šīs SITS 4.2.2.3.1. punkta specifikācijām ir arī nepieciešams, lai: — tiktu akceptēti vienīgi tādi testi un aprēķini, kuri ir apstiprināti ar skaitlisko modelēšanu, — tehniskās apkopes dokumentācijā tiktu ņemts vērā šāds faktors: termomehānisko tērauda velmējumu izmantošanai ir vajadzīgi īpaši pasākumi attiecībā uz karstumu (apstrāde). 2.3. Pacelšana Papildus šīs SITS 4.2.2.3.2.4. punkta specifikācijām ir nepieciešams, lai pacelšana atbilstu šādai shēmai: Attēls Relevage sur la voie/Rerailing 2.4. Ass Papildus šīs SITS 5.4.2.4. punkta un M.1.4. pielikuma specifikācijām maksimālā pieļaujamā sprieguma lielumiem ir piemērojami šādi standarti: EN 13103 7. sadaļa, EN 13260 3.2.2. sadaļa un EN 13261 3.2.3. sadaļa. 2.5. Vagona dinamiskais raksturojums Papildus šīs SITS 4.2.3.4. punkta specifikācijām ir nepieciešams, lai konkrētajos tādu ratiņu izmantošanas gadījumos, kuri nav norādīti Y pielikumā, tiktu piemērots standarts EN 14363 vai brošūra UIC 432. Papildus šīs SITS 4.2.3.4.2.2. punkta specifikācijām par aizsardzību pret nobraukšanu no sliedēm, braucot pa līkumainu sliežu ceļu: — piemēro vienu no trim standartā EN 14363 norādītajām metodēm, — kravas vagoni ir atbrīvoti no šiem testiem, ja tie atbilst UIC brošūras 530-2 prasībām. 2.6. Gareniskie saspiešanas spēki Papildus šīs SITS 4.2.3.5. punkta un R pielikuma specifikācijām ir nepieciešama arī atbilstība UIC brošūras 530-2 3.2. sadaļai, izņemot prasību par sazināšanos ar UIC 2. izpētes grupu (SG) un tās piekrišanas saņemšanu. 2.7. Bremzēšana 2.7.1. Enerģijas saglabāšana Papildus šīs SITS 4.2.4.1.2.4. punkta specifikācijām ir nepieciešams, lai enerģijas saglabāšana būtu izprojektēta tādā veidā, ka pēc bremzēšanas (pie maksimālā spiediena vagona bremžu cilindrā un maksimālā iespējamā cilindra izejas gājiena pie jebkuras noslogošanas pakāpes) spiediens papildu rezervuārā būtu vismaz par 0,3 bāriem augstāks nekā spiediens bremžu cilindrā bez jebkādas papildu enerģijas pievades. 2.8. Divasu vagoni Papildus šīs SITS 4.2.3.4.2.4. punkta specifikācijām divasu vagonu piekares aprēķiniem obligāti ir jāpiemēro UIC brošūra 517. 2.9. Elektriskie vai elektromagnētiskie traucējumi Vagoni, kas aprīkoti ar kādu enerģijas avotu, kas var izraisīt elektriskus traucējumus, ir jāpārbauda, salīdzinot ar brošūru UIC 550-2 un 550-3 prasībām. Jāapstiprina maksimālo vilciena sastāvu elektromagnētiskie raksturlielumi. 2.10. Īpaši vagonu tipi Katram no šādiem vagonu tipiem ir piemērojamas uz to attiecinātās papildu specifikācijas: — vagoniem, kas aprīkoti ar iekšdedzes dzinēju: UIC brošūra 538, — motorvagoniem un vagoniem ar krokveida savienojumu: UIC brošūra 572, — vagoniem, kas paredzēti konteineru, maināmo virsbūvju un horizontālas iekraušanas pārvietojamo vienību pārvadāšanai: UIC brošūra 571-4, — siltumizolācijas un refrižeratorvagoniem: UIC brošūra 554-2, — puspiekabēm uz ratiņiem: UIC brošūra 597. 2.11. Vagoni, kas ierodas Apvienotajā Karalistē Vagoniem, kas ierodas Apvienotajā Karalistē, ir jāatbilst arī UIC brošūras 503 prasībām saistībā ar konkrētajiem Apvienotās Karalistes apstākļiem.”